**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo hospodárstva Slovenskej republiky

2. **Názov návrhu zákona**: Návrh zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony

3. **Predmet návrhu zákona je upravený v práve Európskej únie**:

 a) v primárnom práve – Zmluva o fungovaní Európskej únie (čl. 194 Hlavy XXI- Energetika)

b) v sekundárnom práve

Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (Ú. v. EÚ L 315, 14. 11. 2012) v platnom znení.

Gestor: Ministerstvo hospodárstva SR

Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (Ú. v. EÚ L174, 26. 6. 2013) v platnom znení.

c) v judikatúre Súdneho dvora Európskej únie – nie je.

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení - bezpredmetné,

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie – nebolo začaté konanie,

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

* zákon č. 251/2012 Z. z. o energetike a o zmene a doplnení niektorých zákonov v znení neskorších predpisov v rozsahu čl. 2 bodov 20 až 23, 28, 29 a 45, čl. 9 ods. 1 a 2, čl. 10 ods. 1, čl. 13, čl. 14 ods. 7, čl. 15 ods. 1, 5, 6, a 8, čl. 16 ods. 1 a 2,
* zákon č. 250/2012 Z. z. o regulácii v sieťových odvetviach v znení neskorších predpisov v rozsahu čl. 10 ods. 1 a 2, čl. 13, čl. 15 ods. 6 a 8,
* zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v rozsahu čl. 2 bodov 30 až 39, čl. 9 ods. 1, čl. 13, čl. 14 ods. 10 a 11, čl. 15 ods. 5 a 6, čl. 16 ods. 1, 2 a 3,
* zákon č. 25/2006 Z. z. o verejnom obstarávaní v rozsahu čl. 2 bodu 8, čl. 6 ods. 1 až 4,
* zákon č. 657/2004 Z. z. o tepelnej energetike v znení neskorších predpisov v rozsahu čl. 2 bodov 20, 22, 23 a 41, čl. 5 ods. 7, čl. 6 ods. 3, čl. 9 ods. 1 a 3, čl. 10 ods. 1, čl. 13, čl. 16 odsek 1, 2 a 3,
* zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v rozsahu čl. 2 bodu 9,
* zákon č. [158/2011 Z. z.](http://www.zakonypreludi.sk/zz/2011-158) o podpore energeticky a environmentálne úsporných motorových vozidiel a o zmene a doplnení niektorých zákonov v rozsahu čl. 6 ods. 3 a 4,
* zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov v rozsahu čl. 6 ods. 1.
* zákon Slovenskej národnej rady č. 138/1991 Zb. o majetku obcí v znení neskorších predpisov v rozsahu čl. 18 ods. 1,
* zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov v rozsahu čl. 18 ods. 1,
* zákon č. 446/2001 Z. z. o majetku vyšších územných celkov v znení neskorších predpisov v rozsahu čl. 18 ods. 1,
* zákon č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení neskorších predpisov v rozsahu čl. 18 ods. 1
* vyhláška Ministerstva hospodárstva Slovenskej republiky č. 192/2016 Z. z. o monitorovaní energetickej náročnosti verejných budov.

5. **Návrh zákona je zlučiteľný s právom Európskej únie**:

Úplne